ms sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id id id ms id ms id id ms id id id id ms ms ms id ms ms ms id id ms ms id id ms ms id ms ms ms ms ms hu ms id id de id id ms ms en en en en en id id id id ms en id id jv ms id id it es id id en id ms ms ms ms ms ms
Gejala Osteoporosis Boleh Dialami Oleh Mereka Yang Tak Cukup Tidur
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Berapa Jumlah Tidur Yang Mencukupi? Tidur 5 Jam Sehari Tingkatkan Risiko Osteoporosis!
Ditulis oleh Mohammad Nazri Zulkafli Disemak pada 19/05/2021
Disemak secara perubatan oleh Dr. Gabriel Tang Pei Yung
Mungkin ramai yang tak percaya ada kaitan di antara masalah tak cukup tidur dengan osteoporosis. Hakikatnya, tidur merupakan salah satu elemen penting bagi setiap individu untuk hidup sihat.
Kajian terdahulu membuktikan pelbagai jenis keadaan kesihatan boleh dihidapi oleh mereka yang sering tak cukup tidur. Walau bagaimanapun, apabila kita cuba kaitkan osteoporosis dengan masalah tak cukup tidur, ramai yang angkat kening tak percaya.
Perkara ini telah dibuktikan melalui kajian saintifik dan dapatan menunjukkan kaitan yang kuat di antara kedua-dua pemalar tersebut. Jika anda hendak tahu dengan lebih lanjut, baca artikel ini.
Gangguan pada proses pemodelan semula tulang punca gejala osteoporosis
Tulang merupakan tisu yang melalui proses pembaharuan dan resorpsi (kehilangan zat daripada struktur tulang) secara berterusan.
Keadaan fisiologi tersebut menyebabkan tisu tulang yang lama terhakis dan ia akan digantikan dengan tisu tulang baharu. Proses ini dikenali sebagai pemodelan semula tulang.
Dalam individu sihat, proses pembaharuan dan resorpsi berlaku pada kadar yang sama.
Perkara ini menjamin kekuatan tulang memandangkan terdapat keseimbangan proses di antara elemen yang menghakis dan penghasilan tulang baharu. Namun, apabila proses resorpsi berlaku pada kadar melebihi keupayaan badan untuk memperbaharui tisu tulang, ia tidak lagi dianggap sebagai normal.
Tahap ketumpatan tulang akan terjejas dan kelak, anda mudah mengalami masalah tulang retak memandangkan struktur tersebut bakal menjadi rapuh. Situasi inilah yang dialami oleh penghidap osteoporosis.
Keadaan kesihatan tersebut boleh berlaku pada individu daripada segenap lapisan usia namun ia lebih lazim dalam kalangan orang tua terutamanya wanita.
Antara masalah keretakan tulang yang sering dialami oleh penghidap osteoporosis adalah:
Masalah pada tulang pergelangan tangan
Retak pada tulang pinggul
Daripada apa yang tersenarai di atas, keretakan pada tulang pinggul boleh memberikan impak negatif yang paling tinggi. Kadar kematian kesan daripada masalah tersebut boleh mencecah 20%.
Mereka yang berjaya mendapatkan rawatan pula biasanya mengalami kecacatan dan hanya boleh berfungsi pada kadar 25% ketika melakukan aktiviti harian.
Ini bermakna patah atau keretakan pada tulang pinggul meningkatkan risiko kematian dan morbiditi yang besar dan tidak sepatutnya diabaikan.
Tak cukup tidur tingkatkan risiko alami masalah osteoporosis
Kajian yang membuktikan kaitan di antara osteoporosis dan masalah berkaitan tidur telah diterajui oleh sebuah universiti di Buffalo, New York. Subjek yang terlibat terdiri daripada 11,084 wanita yang telah menopaus memandangkan populasi ini mempunyai risiko tertinggi untuk mendapat masalah kerapuhan tulang.
Ia melihat hubungan di antara durasi tidur yang pendek (kurang daripada 5 jam) dan kecenderungan subjek untuk mengalami masalah tulang retak. Dapatan menunjukkan tidur yang tidak cukup boleh memberikan impak negatif kepada tahap kesihatan tulang.
Keadaan ini menunjukkan kepentingan bagi setiap individu (bukan yang berisiko sahaja) untuk mendapatkan jumlah tidur melebihi 7 jam sehari. Jika kurang, proses fisiologi penting seperti pemodelan semula tulang boleh terganggu.
Perkara ini diterangkan sendiri oleh Dr Heather M. Ochs-Balcom, Profesor Epidemiologi yang mengetuai kajian tersebut. Bagi kebanyakan individu, tahap kekuatan tulang memuncak ketika mereka berusia dalam lingkungan 20 hingga 30 tahun.
Selepas daripada had usia tersebut, kadar resorpsi tulang akan perlahan-lahan melangkaui keupayaan badan untuk menggantikan sel tulang yang hilang.
Bagi wanita yang mengalami osteoporosis, kadar resorpsi berlaku pada kadar yang lebih cepat menyebabkan mereka lebih mudah mendapat masalah osteoporosis.
Bacaan ketumpatan tulang rendah sebab tak cukup tidur
Diagnosis tidak bergantung kepada gejala osteoporosis semata-mata.
Mereka yang disyaki mempunyai masalah kerapuhan tulang akan diukur bacaan ketumpatan tulang (BMD) bagi mendapatkan gambaran yang lebih jelas.
Kajian yang dijalankan menunjukkan mereka yang hanya tidur 5 jam sehari mempunyai bacaan BMD yang rendah pada 4 bahagian:
Mereka juga mempunyai tahap kekuatan tulang yang lebih kurang sama dengan tulang yang lebih tua setahun. Ini bermakna mereka yang berusia 30 tahun mempunyai kekuatan tulang seakan-akan mereka berusia 31 tahun jika tidur tidak lebih daripada 5 jam sehari.
Mesej utama yang perlu kita fahami melalui kajian ini adalah, seperti pemakanan dan senaman, tidur merupakan komponen kelanjutan usia yang penting dan harus diberi perhatian.
Jika anda ingin menghindarkan gejala osteoporosis, pastikan anda mendapat tidur yang cukup (sekurang-kurangnya 7 jam sehari). Tidur merupakan elemen penting dalam kelanjutan usia.
Jika anda mengalami masalah tidur, dapatkan bantuan profesional dengan kadar segera.
Hello Health Group tidak menawarkan nasihat perubatan, diagnosis atau rawatan.
What is osteoporosis? (https://www.iofbonehealth.org/what-is-osteoporosis). Diakses pada 29 Julai 2020.
Short Sleep Is Associated With Low Bone Mineral Density and Osteoporosis in the Women’s Health Initiative. (https://asbmr.onlinelibrary.wiley.com/doi/abs/10.1002/jbmr.3879). Diakses pada 29 Julai 2020.
Facts and statistics. (https://www.iofbonehealth.org/facts-statistics). Diakses pada 29 Julai 2020.
Osteoporosis overview. (https://www.bones.nih.gov/health-info/bone/osteoporosis/overview). Diakses pada 29 Julai 2020.
Clinical Practice Guidelines on Management of Osteoporosis. (http://www.acadmed.org.my/view_file.cfm?fileid=208). Diakses pada 29 Julai 2020.
Jangan Buat Main! Angkara Tulang Rapuh, Kehidupan & Pekerjaan Seharian Anda Akan Terjejas
Si Kecil Pun Boleh Ada Masalah Sukar Tidur! Ini Langkah Atasi 6 Gangguan Tidur Anak
Ditulis oleh Mohammad Nazri Zulkafli Disemak pada 19/05/2021
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.